Title: HOTĂRÂREA NR
Author: Simona DASCALU
Last saved by: irina

COMISIA DE SUPRAVEGHERE A SISTEMULUI DE PENSII PRIVATE

HOTĂRÂREA  NR. 29/2008
pentru aprobarea Normei nr. 16/2008 privind sistemul de raportare contabilă 
la 30 iunie 2008 a entităţilor autorizate, reglementate şi supravegheate de Comisia de Supraveghere a Sistemului de Pensii Private 

	În temeiul dispoziţiilor art. 23 lit. f) şi g) din Ordonanţa de urgenţă a Guvernului nr. 50/2005 privind înfiinţarea, organizarea şi funcţionarea Comisiei de Supraveghere a Sistemului de Pensii Private, aprobată cu modificări şi completări prin Legea nr. 313/2005,
	conform Hotărârii Parlamentului României nr. 24/28.06.2006 privind numirea preşedintelui, a vicepreşedintelui şi a celorlalţi membri ai Consiliului Comisiei de Supraveghere a Sistemului de Pensii Private,	 
	Având în vedere prevederile art. 57 alin. (6) din Legea nr. 411/2004 privind fondurile de pensii administrate privat, republicată, cu modificările şi completările ulterioare şi ale art. 15 alin. (5), (6) şi (7) din Legea nr. 204/2006 privind pensiile facultative, cu modificările şi completările ulterioare,
	Comisia de Supraveghere a Sistemului de Pensii Private emite următoarea:

HOTĂRÂRE

Art. 1. - Se aprobă Norma nr. 16/2008 privind sistemul de raportare contabilă la 30 iunie 2008 a entităţilor autorizate, reglementate şi supravegheate de Comisia de Supraveghere a Sistemului de Pensii Private, prevăzută în anexa care face parte integrantă din prezenta hotărâre.
Art. 2. - Prezenta hotărâre şi norma menţionată la art. 1 se publică în Monitorul Oficial al României, Partea I, şi pe site-ul Comisiei de Supraveghere a Sistemului de Pensii Private (www.csspp.ro).
Art. 3. - Direcţia Reglementare împreună cu Direcţia Secretariat şi cu Directorul General vor urmări ducerea la îndeplinire a prevederilor prezentei hotărâri.

PREŞEDINTE 
MIRCEA OANCEA

Bucureşti,    30 iunie  2008
Nr. 29
Norma nr. 16/2008 
privind sistemul de raportare contabilă la 30 iunie 2008 a entităţilor autorizate, reglementate şi supravegheate de Comisia de Supraveghere a Sistemului de Pensii Private

Având în vedere prevederile art. 57 alin. (6) din Legea nr. 411/2004 privind fondurile de pensii administrate privat, republicată, cu modificările şi completările ulterioare, şi ale art. 15 alin. (5), (6) şi (7)  din Legea nr. 204/2006 privind pensiile facultative, cu modificările şi completările ulterioare,
În temeiul dispoziţiilor art. 23 lit. f) şi g) din Ordonanţa de urgenţă a Guvernului nr. 50/2005 privind înfiinţarea, organizarea şi funcţionarea Comisiei de
Supraveghere a Sistemului de Pensii Private, aprobată cu modificări şi completări prin Legea nr. 313/2005,
Comisia de Supraveghere a Sistemului de Pensii Private, emite prezenta normă.

CAPITOLUL I
Dispoziţii generale
Art. 1. – (1) Prezenta normă stabileşte sistemul de raportare contabilă la 30 iunie 2008 a entităţilor autorizate, reglementate şi supravegheate de Comisia de Supraveghere a Sistemului de Pensii Private, denumită în continuare Comisie. 
(2) - Prezenta normă se aplică de către următoarele categorii de entităţi:
a) administratori de fonduri de pensii facultative şi/sau fonduri de pensii administrate privat, care sunt societăţi de pensii înfiinţate potrivit prevederilor legale în vigoare;
 b) fonduri de pensii facultative şi fonduri de pensii administrate privat, denumite în continuare fonduri de pensii;
c) administratori de fonduri de pensii facultative care sunt societăţi de asigurare şi societăţi de administrare a investiţiilor pentru activitatea de administrare a fondurilor de pensii;
d) brokerii de pensii private, aşa cum sunt definiţi la art. 2 alin. (2) lit. b) pct. (i) din Norma nr. 25/2007 privind marketingul fondului de pensii administrat privat aprobată prin Hotărârea Comisiei de Supraveghere a Sistemului de Pensii Private nr. 56/2007, cu modificările şi completările ulterioare.
(3) Raportările contabile la 30 iunie 2008 se vor întocmi potrivit Reglementărilor contabile conforme cu Directiva a IV-a a Comunităţilor Economice Europene aplicabile entităţilor autorizate, reglementate şi supravegheate de Comisie aprobate prin Norma nr.14/2007.
Art. 2. - (1) Entităţile autorizate, reglementate şi supravegheate de Comisie au obligaţia să întocmească şi să depună la Comisie şi, după caz, la unităţile teritoriale ale Ministerului Economiei şi Finanţelor raportări contabile la 30 iunie 2008 care cuprind următoarele formulare, în funcţie de specificul fiecărei categorii de entităţi: 
a) pentru propria activitate a administratorilor de fonduri de pensii facultative şi fonduri de pensii administrate privat care sunt societăţi de pensii autorizate, reglementate şi supravegheate de Comisie: 
   (i) situaţia activelor, datoriilor şi capitalurilor proprii (cod 10), conform anexei nr. 2; 
   (ii) contul de profit şi pierdere (cod 20), conform anexei nr. 3; 
   (iii) date informative (cod 30), conform anexei nr. 4; 
 b) pentru fondurile de pensii facultative şi fondurile de pensii administrate privat, administratorii acestora vor întocmi: 
   (i) situaţia activelor, datoriilor şi capitalurilor proprii (cod 10), conform anexei nr. 5; 
   (ii) situaţia veniturilor şi cheltuielilor (cod 20), conform anexei nr. 6; 
 c) pentru administratorii de fonduri de pensii facultative care sunt societăţi de asigurare şi societăţi de administrare a investiţiilor pentru activitatea de administrare a fondurilor de pensii: 
   (i) situaţia activelor, datoriilor şi capitalurilor proprii, conform anexei nr. 7; 
   (ii) situaţia veniturilor şi cheltuielilor, conform anexei nr. 8.
 d) pentru brokerii de pensii private care sunt  societăţi comerciale nou-înfiinţate şi care sunt autorizate de către Comisie pentru a desfăşura activitatea de marketing a fondurilor de pensii administrate privat şi/sau a fondurilor de pensii facultative se vor întocmi:
   (i) situaţia activelor, datoriilor şi capitalurilor proprii (cod 10), conform anexei nr. 2; 
   (ii) contul de profit şi pierdere (cod 20), conform anexei nr. 3; 
   (iii) date informative (cod 30), conform anexei nr. 4.
Art. 3. - (1) Administratorii fondurilor de pensii vor organiza şi ţine distinct contabilitatea pentru fiecare fond de pensii pe care îl administrează, faţă de propria contabilitate. 
(2) Administratorii fondurilor de pensii vor întocmi distinct balanţa de verificare a conturilor analitice pentru fiecare fond de pensii pe care îl administrează, faţă de propria contabilitate. 
(3) Administratorii fondurilor de pensii care sunt societăţi de asigurare şi societăţi de administrare a investiţiilor vor întocmi distinct pentru activitatea de administrare a fondurilor balanţa de verificare a conturilor analitice, faţă de celelalte activităţi desfăşurate conform prevederilor legale în vigoare. 
(4) Pentru fondurile de pensii aflate în administrare, raportările contabile la 30 iunie 2008 vor fi întocmite de către administratorii de fonduri de pensii, distinct de propriile raportări contabile semestriale. 
(5) Administratorii fondurilor de pensii vor întocmi raportări contabile la 30 iunie 2008 pentru fiecare fond de pensie administrat. 

CAPITOLUL II
Prezentarea şi modul de completare a raportărilor contabile la 30 iunie 2008
Art. 4. – (1) Formularul “Situaţia activelor, datoriilor şi capitalurilor proprii” prezintă în formă sintetică elementele de activ şi de pasiv grupate după natură şi lichiditate, respectiv după natură şi exigibilitate. 
(2) Situaţia activelor, datoriilor şi capitalurilor proprii se întocmeşte pe baza balanţei de verificare a conturilor sintetice la data de 30 iunie 2008, puse de acord cu soldurile din balanţa conturilor analitice, încheiată după înregistrarea tuturor documentelor în care au fost consemnate operaţiunile financiar-contabile aferente perioadei de raportare. 
Art. 5. - (1) Formularul “Contul de profit şi pierdere” sau “Situaţia veniturilor şi cheltuielilor”, după caz, cuprinde totalitatea veniturilor realizate, a cheltuielilor efectuate, precum şi rezultatele financiare obţinute (profit sau pierdere), preluate din conturile de venituri şi cheltuieli cuprinse în balanţa de verificare la 30 iunie 2008. 
(2) Datele care se raportează în formularul "Contul de profit şi pierdere", respectiv "Situaţia veniturilor şi cheltuielilor" sunt cumulate de la începutul anului până la sfârşitul perioadei de raportare. 
(3) Administratorii de fonduri de pensii facultative şi fonduri de pensii administrate privat care sunt societăţi de pensii înscriu în formularul "Contul de profit şi pierdere" (anexa nr. 3), la rândul 12 "Salarii", toate cheltuielile reprezentând drepturi salariale. 
(4) Administratorii de fonduri de pensii facultative şi de fonduri de pensii administrate privat care sunt societăţi de asigurare şi societăţi de administrare a investiţiilor înscriu în formularul "Situaţia veniturilor şi cheltuielilor" (anexa nr. 8), la rândul 9 "Salarii", toate cheltuielile reprezentând drepturi salariale. 
(5) La aceleaşi rânduri din anexele menţionate în paragrafele de mai sus se va cuprinde şi contravaloarea tichetelor de masă acordate salariaţilor în baza prevederilor Legii nr. 142/1998 privind acordarea tichetelor de masă, cu modificările şi completările ulterioare. Aceste informaţii sunt prezentate, de asemenea, la rândul 25 din anexa nr. 4 "Date informative" (cod 30). 
Art. 6. - (1) În formularul "Date informative", la rândurile 01 şi 02 din coloana 1, entităţile care au în subordine subunităţi vor înscrie cifra 1, indiferent de numărul acestora. 
(2) La rândurile privind plăţile restanţe se înscriu sumele de la sfârşitul perioadei de raportare care au depăşit termenele de plată prevăzute în contracte sau acte normative. 
Art. 7. Formularele care compun raportările contabile la 30 iunie 2008 se vor completa în lei. Această unitate de măsură se va trece pe fiecare formular în parte.
Art. 8. - (1) Raportările contabile la 30 iunie 2008 sunt semnate de persoanele în drept, cuprinzând şi numele în clar al acestora, în conformitate cu prevederile art. 10 din Legea contabilităţii nr. 82/1991, republicată.
(2) Rândul corespunzător calităţii persoanei care a întocmit raportările contabile se completează astfel:
a)	directorul economic, contabilul-şef sau altă persoană împuternicită să îndeplinească această funcţie, potrivit legii, sau
b)	persoane fizice sau juridice, autorizate potrivit legii, membre ale Corpului Experţilor Contabili şi Contabililor Autorizaţi din România.
Art. 9. - (1) Conform prevederilor art. 10 alin. (4) din Legea contabilităţii nr. 82/1991, republicată, , răspunderea pentru aplicarea necorespunzătoare a reglementărilor contabile revine directorului economic, contabilului-şef sau altei persoane împuternicite să îndeplinească această funcţie, împreună cu personalul din subordine.
(2) În cazul în care contabilitatea este condusă pe bază de contract de prestări de servicii, încheiat cu persoane fizice sau juridice, autorizate potrivit legii, membre ale Corpului Experţilor Contabili şi Contabililor Autorizaţi din România, răspunderea pentru conducerea contabilităţii revine acestora, potrivit legii şi prevederilor contractuale.
Art. 10. -  Entităţile prevăzute la art. 2 alin. (1) vor completa formularele de raportare contabilă la 30 iunie 2008 folosind planul de conturi aplicabil fiecărei categorii de entităţi, conform reglementărilor contabile aplicabile.
Art. 11. - (1) Entităţile vor completa datele de identificare (denumirea unităţii, adresa, telefonul şi numărul de înmatriculare la Registrul Comerţului), precum şi pe cele referitoare la încadrarea corectă în forma de proprietate şi codul unic de înregistrare în mod lizibil, fără a se folosi prescurtări sau iniţiale. În căsuţe se vor înscrie codurile care reflectă încadrarea acestora. 
(2) Completarea incorectă pe prima pagină a formularului "Situaţia activelor, datoriilor şi capitalurilor proprii" cu datele prevăzute la alin. (1) conduce la imposibilitatea identificării entităţii şi, în consecinţă, se consideră că lucrarea nu a fost depusă, entitatea fiind sancţionată potrivit prevederilor în vigoare. 
(3) Forma de proprietate se va înscrie conform Nomenclatorului prevăzut în anexa nr. 1 care face parte integrantă din această normă.
(4) Entităţile autorizate, reglementate şi supravegheate de Comisie completează codul privind activitatea, cod format din 4 cifre (clase de activităţi), potrivit Clasificării activităţilor din economia naţională - CAEN, aprobat prin Hotărârea Guvernului nr. 656/1997, publicată în Monitorul Oficial al României, Partea I, nr. 301 şi 301 bis din 5 noiembrie 1997, cu actualizările ulterioare. 
(5) În cazul în care entitatea desfăşoară mai multe activităţi, se va trece codul activităţii preponderente care defineşte profilul unităţii (respectiv codul clasei CAEN al activităţii preponderente).    
CAPITOLUL III
Depunerea raportărilor contabile la 30 iunie 2008
Art. 12. (1) Formatul electronic al raportărilor contabile la 30 iunie 2008 pentru entităţile prevăzute la art. 2 alin. (1) lit. a) şi d), conţinând formularistica necesară şi programul de verificare cu documentaţia de utilizare aferentă, se obţine prin folosirea programului de asistenţă, care este pus la dispoziţia entităţilor, gratuit, de unităţile teritoriale ale Ministerului Economiei şi Finanţelor sau poate fi descărcat de pe serverul de web al Ministerului Economiei şi Finanţelor, la adresa www.mfinante.ro. 
(2) Entităţile autorizate, reglementate şi supravegheate de Comisie, menţionate la art. 2 alin. (1) lit. a) şi d), vor depune la Comisie şi la unităţile teritoriale ale Ministerului Economiei şi Finanţelor discheta cu raportările contabile la 30 iunie 2008, însoţite de raportările contabile listate cu ajutorul programului de asistenţă, semnate şi ştampilate, conform legii. Aceste raportări se depun împreună cu o copie de pe codul unic de înregistrare, raportul administratorului, precum şi o copie a balanţei de verificare a conturilor sintetice. 
(3) Entităţile autorizate, reglementate şi supravegheate de Comisie, menţionate la art. 2 alin. (1) lit. b), vor depune numai la Comisie un exemplar din raportările contabile la 30 iunie 2008, întocmite conform prevederilor prezentei norme însoţite de o copie de pe raportul administratorului precum şi de o copie a balanţei de verificare a conturilor sintetice pe suport de hârtie cu ştampila şi sub semnătura reprezentantului legal al administratorului, precum şi în format electronic, sub semnătura electronică a reprezentantului legal. 
(4) Entităţile autorizate, reglementate şi supravegheate de Comisie menţionate la art. 2 alin. (1) lit. c) vor depune la Comisie: o copie de pe raportările contabile la 30 iunie 2008, întocmite conform prevederilor reglementărilor contabile emise de Comisia de Supraveghere a Asigurărilor sau de Comisia Naţională a Valorilor Mobiliare, listate, semnate şi ştampilate, precum şi un exemplar din raportările contabile la 30 iunie 2008, specifice activităţii de administrare de fonduri de pensii, potrivit art. 2 alin. (1) lit. c) din prezenta normă, respectiv: o copie de pe codul unic de înregistrare, raportul administratorului, o copie a balanţei de verificare a conturilor sintetice, precum şi o copie a balanţei de verificare a conturilor, întocmită numai pentru activitatea de administrare de fonduri de pensii. 
Art. 13. – (1) Entităţile autorizate, reglementate şi supravegheate de Comisie care nu au desfăşurat activitate de la data înfiinţării până la sfârşitul perioadei de raportare nu întocmesc raportări contabile la 30 iunie 2008, acestea urmând să depună la Comisie şi la unităţile teritoriale ale Ministerului Economiei şi Finanţelor, după caz, o declaraţie pe proprie răspundere care să cuprindă cel puţin următoarele date de identificare, astfel: 
a) pentru administratorii de fonduri de pensii facultative şi fonduri de pensii administrate privat: 
(i) denumirea completă, conform certificatului de înmatriculare; 
(ii) adresa completă şi numărul de telefon; 
(iii) numărul de înregistrare la registrul comerţului; 
(iv) codul unic de înregistrare; 
(v) capitalul social; 
b) pentru fondurile de pensii facultative şi fondurile de pensii administrate privat: 
(i) denumirea completă; 
(ii) numărul de înregistrare la Comisie, conform autorizaţiei de funcţionare; 
(iii) capitalul fondului. 
(2) Entităţile care se află în curs de lichidare, potrivit legii, vor depune o declaraţie similară.
Art. 14. – (1) Raportările contabile la 30 iunie 2008, precum şi declaraţiile entităţilor autorizate, reglementate şi supravegheate de către Comisie prevăzute la art. 2 alin. (1) lit. a), b), c) şi d) se vor depune la Comisie până cel târziu la 15 august 2008.
(2) Pentru asigurarea informaţiilor destinate sistemului instituţional al statului, entităţile prevăzute la art. 2 alin. (1) lit. a) şi d), vor depune la unităţile teritoriale ale Ministerului Economiei şi Finanţelor un exemplar al raportărilor contabile la 30 iunie 2008 până cel târziu la 15 august 2008. 
(3) Entităţile autorizate, reglementate şi supravegheate de Comisie care nu au desfăşurat activitate de la data înfiinţării până la sfârşitul perioadei de raportare, precum şi cele care se află în curs de lichidare, vor depune la Comisie şi la unităţile teritoriale ale Ministerului Economiei şi Finanţelor, după caz, o declaraţie pe proprie răspundere, conform art. 13, până cel târziu la 15 august 2008.
Art.  15. - (1) Entităţile autorizate, reglementate şi supravegheate de Comisie, prevăzute la art. 2 alin. (1) lit. a) şi d), pot depune raportările contabile la 30 iunie 2008 la registratura Comisiei şi la  unităţile teritoriale a Ministerului Economiei şi Finanţelor sau la oficiile poştale, prin scrisori cu valoare declarată, potrivit prevederilor Hotărârii Guvernului nr. 627/1995 privind îmbunătăţirea disciplinei depunerii bilanţurilor contabile şi a altor documente cu caracter financiar-contabil şi fiscal, de către agenţii economici şi alţi contribuabili, publicată în Monitorul Oficial al României, Partea I, nr. 226 din 2 octombrie 1995. 
(2) Entităţile autorizate, reglementate şi supravegheate de Comisie, prevăzute la art. 2 alin. (1) lit. b) şi c), pot depune raportările contabile la 30 iunie 2008 la registratura Comisiei sau la oficiile poştale, prin scrisori cu valoare declarată, potrivit prevederilor Hotărârii Guvernului nr. 627/1995. 
(3) De asemenea, la depunere se vor avea în vedere şi prevederile Hotărârii Guvernului nr. 1.085/2003 pentru aplicarea unor prevederi ale Legii nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, referitoare la implementarea Sistemului Electronic Naţional, cu modificările şi completările ulterioare. 
      
CAPITOLUL IV
Dispoziţii finale
Art. 16. - Nerespectarea dispoziţiilor cuprinse în prezenta normă se sancţionează în conformitate cu prevederile legislaţiei în vigoare, respectiv art.16, art. 81 alin. (1) lit. c), art. 140 alin. (1), art. 141 alin. (1) lit. g), art. 141 alin. (2) – (11) şi art. 142 din Legea nr. 411/2004 privind fondurile de pensii administrate privat, republicată, cu modificările şi completările ulterioare, respectiv ale respectiv art. 38 lit. c), art. 120 alin. (1), art. 121 alin. (1) lit.k), art. 122 şi art. 122^1 din Legea nr. 204/2006 privind pensiile facultative, cu modificările şi completările ulterioare.
Art. 17. - Anexele nr. 1-9 fac parte integrantă din prezenta normă. 

Anexa nr.1 la normă 
NOMENCLATOR - FORME DE PROPRIETATE
___________________________________________________________
Codul Denumirea
_______________________________________________________ ___
10 PROPRIETATE DE STAT
11 Regii autonome
12 Societăţi comerciale cu capital integral de stat
13 Alte unităţi economice de stat netransformate în societăţi comerciale sau regii autonome
14 Companii şi societăţi naţionale
20 PROPRIETATE MIXTĂ (cu capital de stat şi privat)
PROPRIETATE MIXTĂ (cu capital de stat - sub 50%)
21 Societăţi comerciale cu capital de stat autohton şi de stat străin
22 Societăţi comerciale cu capital de stat şi privat autohton şi străin
23 Societăţi comerciale cu capital de stat şi privat autohton
24 Societăţi comerciale cu capital de stat şi privat străin
PROPRIETATE MIXTĂ (cu capital de stat - 50% şi peste 50%)
25 Societăţi comerciale cu capital de stat autohton şi de stat străin
26 Societăţi comerciale cu capital de stat şi privat autohton şi străin
27 Societăţi comerciale cu capital de stat şi privat autohton
28 Societăţi comerciale cu capital de stat şi privat străin
30 PROPRIETATE INDIVIDUALĂ - PRIVATĂ
(cu capital: privat autohton, privat autohton şi străin, privat străin, societăţi agricole)
31 Societăţi comerciale în nume colectiv
32 Societăţi comerciale în comandită simplă
33 Societăţi comerciale în comandită pe acţiuni
34 Societăţi comerciale pe acţiuni
35 Societăţi comerciale cu răspundere limitată
36 Societăţi agricole
37 Societăţi comerciale cu capital de stat, privatizate în cursul anului 2007
40 PROPRIETATE COOPERATISTĂ
41 Cooperative de consum
42 Cooperative meşteşugăreşti
43 Cooperative şi asociaţii agricole netransformate
44 Cooperative de credit
50 PROPRIETATE OBŞTEASCĂ (societăţi comerciale apaţinând organizaţiilor şi instituţiilor politice şi obşteşti)

Anexa nr. 9 la normă

Corelaţii din cadrul formularelor de raportare contabilă la data de 30 iunie 2008

  a) în cadrul aceluiaşi formular

ANEXA nr.2 - ”SITUATIA ACTIVELOR, DATORIILOR SI 
CAPITALURILOR PROPRII” – COD 10

Rd.06 = rd.01 la 05						col.1 şi 2 
Rd.11 = rd.07 la 10						col.1 şi 2
Rd.18 = rd.12 la 17						col.1 şi 2
Rd.19 = rd.06 + 11 + 18					col.1 şi 2
Rd.22 = rd.20 +21						col.1 şi 2
Rd.28 = rd.23 la 27						col.1 şi 2
Rd.31 = rd.29 la 30						col.1 şi 2
Rd.33 = rd.22 + 28 + 31 +32					col.1 şi 2
Rd.43 = rd.35 la 42						col.1 şi 2
Rd.44 = rd.33 + 34 – 43 -59.2					col.1 şi 2	
Rd.45 = rd.19 + 44 -59.1 					col.1 şi 2
Rd.54 = rd.46 la 53						col.1 şi 2
Rd.58 = rd.55 la 57						col.1 şi 2
Rd.59 = rd.59.1 + 59.2					col.1 şi 2
Rd.62 = rd.60 + 61						col.1 şi 2
Rd.71 = rd.65 la 69 – 70					col.1 şi 2
Rd.77 = rd.62 + 63 + 64 + 71 + 72 – 73 +74 – 75 – 76 	col.1 şi 2

ANEXA nr.3 ”Contul de profit şi pierdere” – COD 20

Rd.01 = rd.02 + 03						col.1 şi 2 
Rd.06 = rd.01 + 04 + 05					col.1 şi 2
Rd.07 = rd.08 la 10						col.1 şi 2
Rd.11 = rd.12 + 13						col.1 şi 2
Rd.14 = rd.15 - 16						col.1 şi 2
Rd.17 = rd.18 - 19						col.1 şi 2
Rd.20 = rd.21 la 23						col.1 şi 2
Rd.24 = rd.25 – rd.26  					col.1 şi 2
Rd.27 = rd.07 + 11 + 14 + 17 + 20 + 24			col.1 şi 2
Rd.28 = rd.06 – 27, dacă rd.06 – 27  > 0			col.1 şi 2
Rd.29 = rd.27 – 06, dacă rd.06 – 27  < = 0			col.1 şi 2	
Rd.37 = rd.30 + 32 + 34 + 36 				col.1 şi 2
Rd.38 = rd.39 - 40						col.1 şi 2
Rd.44 = rd.38 + 41 + 43					col.1 şi 2
Rd.45 = rd.37 - 44, dacă rd.37 – 44  > 0			col.1 şi 2
Rd.46 = rd.44 - 37, dacă rd.37 – 44 < = 0			col.1 şi 2
Rd.47 = rd.06 + 37 – 27 – 44,                                     	col.1 şi 2
              dacă rd.06 + 37 – 27 – 44 > = 0
Rd.48 = rd.27 + 44 – 06 – 37,				 	col.1 şi 2
              dacă rd.06 + 37 – 27 – 44 < 0
Rd.51 = rd.49 - 50, dacă rd.49 – 50  > 0			col.1 şi 2
Rd.52 = rd.50 - 49, dacă rd.49 – 50 < = 0			col.1 şi 2
Rd.53 = rd.06 + 37 + 49					col.1 şi 2
Rd.54 = rd.27 + 44 + 50					col.1 şi 2
Rd.55 = rd.53 - 54, dacă rd.53 – 54  > 0			col.1 şi 2
Rd.56 = rd.54 - 53, dacă rd.53 – 54  < = 0			col.1 şi 2
Rd.58 = rd.55 - 57, dacă rd.55 – 57  > = 0			col.1 şi 2
Rd.59 = rd.56 + 57 dacă rd.56 + 57 > 0 şi rd.55=0                col.1 şi 2
       sau  rd.57 – 55 dacă rd.55 – 57 < 0 şi rd.56=0		col.1 şi 2

ANEXA nr. 4  ”Date informative”  COD 30

Rd.01 + 02 = 1						col.1

Totaluri pe orizontală					se repetă de la rd.3 la 22
col.1 = col.2 + col.3

Totaluri pe verticală
Rd.03 = rd.04 + 08 + 14 la 18 + 22				col.1, 2 şi 3 
Rd.04 = rd.05 la 07						col.1, 2 şi 3 
Rd.08 = rd.09 la 13						col.1, 2 şi 3 
Rd.18 = rd.19 la 21						col.1, 2 şi 3 

b) corelaţiile  dintre formularele de raportare 

Anexa nr.2 rd.74 col.2  = Anexa nr.3 rd.58 col.2  
Anexa nr.2 rd.75 col.2  = Anexa nr.3 rd.59 col.2
  
Anexa nr.2 rd.74 col.2  = Anexa nr.4 rd.01 col.2  
Anexa nr.2 rd.75 col.2  = Anexa nr.4 rd.02 col.2  

Anexa nr.2 rd.43 + rd.54. col.2  > Anexa nr.4 rd.3 col.1